CELEX: 62019TN0126
Language: ro
Date: 2019-02-21 00:00:00
Title: Cauza T-126/19: Acțiune introdusă la 21 februarie 2019 — Krajowa Izba Gospodarcza Chłodnictwa i Klimatyzacji/Comisia

29.4.2019   
            
            
               RO
            
            
               Jurnalul Oficial al Uniunii Europene
            
            
               C 148/54
            
         
      Acțiune introdusă la 21 februarie 2019 — Krajowa Izba Gospodarcza Chłodnictwa i Klimatyzacji/Comisia
      (Cauza T-126/19)
      (2019/C 148/53)
      Limba de procedură: polona
      
         Părțile
      
      
         Reclamantă: Krajowa Izba Gospodarcza Chłodnictwa i Klimatyzacji (Varșovia, Polonia) (reprezentant: A. Galos, avocat)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  Anularea articolului 16 din Regulamentul (UE) nr. 517/2014 al Parlamentului European și al Consiliului din 16 aprilie 2014 privind gazele fluorurate cu efect de seră, pe care se întemeiază decizia atacată și, prin urmare, constatarea nelegalității deciziei atacate în această măsură;
               
            
                  —
               
               
                  obligarea Comisiei Europene la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă două motive.
      
                  1.
               
               
                  Primul motiv: în temeiul articolului 277 TFUE, reclamanta invocă obiecția bazată pe nulitatea articolului 16 din Regulamentul (UE) nr. 517/2014 al Parlamentului European și al Consiliului din 16 aprilie 2014 privind gazele fluorurate cu efect de seră și de abrogare a Regulamentului (CE) nr. 842/2006, pe care se întemeiază decizia atacată, în măsura în care acesta privește fundamentul sistemului de repartizare a cotelor pe valorile de referință care decurg din declarația datelor istorice privind gazele F introduse pe piață între 2009 și 2012, întrucât este vorba despre o repartiție discriminatorie și arbitrară a întreprinderilor în funcție de activitatea lor anterioară pe piața gazelor, și solicită prin urmare să se stabilească faptul că decizia atacată este afectată, în această măsură, de o neregularitate.
               
            
                  2.
               
               
                  Al doilea motiv: reclamanta invocă încălcarea normelor fundamentale de procedură și a tratatului pentru insuficienta motivare a introducerii sistemului de distincție a întreprinderilor active pe piața gazelor F în funcție de cantitățile de gaze F introduse pe piață între 2009 și 2012, conform articolului 16 alineatul (1) din Regulamentul (UE) nr. 517/2014.